**Iubita Mea...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubita Mea... ţi-am pregătit cununa,

Cu mii de stele şi lumini şi flori...

În inimă, ţi-am aşezat arvuna,

Puterea Mea.. să poţi zbura spre zări..

Iubita Mea.. mereu te ţin de mână

Chiar dacă treci prin valuri şi suspini,

Când norii suferinţei se adună,

Te vezi străină.. iar, printre străini!

De-atâtea ori te-a prins descurajarea

Şi-ai stat plângând în vremea de ispită.

Zdrobindu-ţi inima.. însă răbdarea

Atuncea, s-a făcut desăvârşită..

Iubita Mea.. îţi dăruiesc iubirea

În clipele târzii când plângi cu-amar,

Atât aş vrea.. doar să-ţi ridici privirea

Spre cer.. şi vei primi picuri de Har!

Mai e puţin din noapte.. mai veghează..

Când stelele pe cer, din nou se-ascund,

În ceruri, florile în cânt, vibrează

Te-aşteaptă ca să intri triumfând,

Pe porţi de Slavă, în cetatea sfântă!

Când mii şi mii de îngeri vor privi

Cum tu, împodobită pentru nuntă,

Vei străluci etern în veşnicii!

Îţi voi cânta atunci, cântarea noastră

Aşa cum nimeni.. nimeni n-a cântat...

Şi vom zbura spre zarea cea albastră,

Uitând c-ai suferit aici, odat...

03.05.2017